Γεγονότα Ιανουαρίου 2011

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2011, συνοδευόμενα από τις πηγές μέσω των οποίων μεταδόθηκαν. 

## 1η Ιανουαρίου
;Τέχνες και πολιτισμός
* Τον νέο χρόνο υποδέχονται με εορτασμούς ανά τον κόσμο. Από το Κιριμπάτι ως τη Νέα Υόρκη, εκατομμύρια άνθρωποι συμμετέχουν σε εκδηλώσεις για το 2011. (Καθημερινή)

;Τραγωδίες
* Από έκρηξη αεροσκάφους τύπου Τουπόλεφ της αεροπορικής εταιρίας Kolavia, με 116 επιβάτες και 8μελές πλήρωμα, σκοτώνονται 3 άτομα και τραυματίζονται άλλα 40 στο Σουργκούτ της ανατολικής Ρωσίας. (RIA Novosti)  
* Σε ναυάγιο εμπορικού πλοίου ανοικτά των Νήσων Μάρσαλ αγνοούνται 20 άνθρωποι. (Έθνος)

;Διεθνείς σχέσεις 
* Η Ουγγαρία αναλαμβάνει για ένα εξάμηνο την Προεδρία του Ευρωπαϊκού Συμβουλίου. (Τα Νέα)
* Η Γερμανία, η Ινδία, η Κολομβία, η Νότια Αφρική και η Πορτογαλία αναλαμβάνουν για δύο χρόνια μη μόνιμα μέλη του Συμβουλίου Ασφαλείας των Ηνωμένων Εθνών. (Sofia Echo) 

;Οικονομία
* Η Εσθονία γίνεται η 17η χώρα που εισέρχεται στη ζώνη του ευρώ. (Ελευθεροτυπία)
* Οι Μποναίρ, Σάμπα και Άγιος Ευστάθιος υιοθετούν το Δολάριο ΗΠΑ ως μοναδικό νόμιμο νόμισμα, μειώνοντας τη χρήση του γκίλντερ Ολλανδικών Αντιλλών στο Κουρασάο και στον Άγιο Μαρτίνο. (Bloomberg)

;Πολιτική
* Εκπνέει το τελεσίγραφο που είχε δοθεί από τον Αλασάν Ουατάρα στον πρόεδρο της Ακτής Ελεφαντοστού να παραιτηθεί. Ο Λοράν Γκμπαγκμπό, μιλώντας σε διάγγελμα για το νέο έτος, που μεταδίδεται από το κρατικό τηλεοπτικό κανάλι RT1, αρνείται να παραιτηθεί και κάνει λόγο για εναντίον του "πραξικόπημα, που πραγματοποιείται υπό το λάβαρο της Διεθνούς Κοινότητας". (Καθημερινή)
* Πρόεδρος της Βραζιλίας ορκίζεται και αναλαμβάνει καθήκοντα η Ντίλμα Ρούσεφ, με αντιπρόεδρο τον Μιτσέλ Τεμέρ. (euronews) 
* Η Μισλέν Καλμί-Ρέι αναλαμβάνει για ένα έτος πρόεδρος της Ελβετίας. (Swiss info.ch)

;Ένοπλες συγκρούσεις και επιθέσεις
* Από έκρηξη παγιδευμένου αυτοκινήτου έξω από ναό στην Αλεξάνδρεια της Αιγύπτου έπειτα από τη λειτουργία της Πρωτοχρονιάς σκοτώνονται 21 και τραυματίζονται άλλα 43 άτομα. 
(Εξπρές)

## 2 Ιανουαρίου

;Πολιτική
* Τίθεται σε ισχύ στην Ισπανία η απαγόρευση καπνίσματος σε δημόσιο χώρο. (Ελευθεροτυπία)
* Εκατοντάδες Κόπτες Χριστιανοί διαδηλώνουν στην Αλεξάνδρεια και στο Κάιρο φωνάζοντας συνθήματα εναντίον της κυβέρνησης του Χόσνι Μουμπάρακ, έπειτα από τη βομβιστική επίθεση σε ναό στη διάρκεια λειτουργίας. Τα αιγυπτιακά ΜΜΕ προειδοποιούν για τον κίνδυνο εμφυλίου πολέμου, με τον Πάπα Βενέδικτο να καταδικάζει δημοσίως την επίθεση. (Stuff.co.nz) (''Miami Herald'') (''Ahlul Bayt News Agency'' ) 

;Τέχνες και πολιτισμός
* Απαγορεύεται στο Ιράν η πώληση από εμπόρους ειδών όπως κάρτες ή δώρα που αφορούν τη γιορτή του Αγίου Βαλεντίνου.
(Καθημερινή)

## 3 Ιανουαρίου

;Τραγωδίες
* Σε 10 ανέρχεται ο αριθμός των νεκρών από τις πλημμύρες που έπληξαν από τον περασμένο μήνα την Κουηνσλάνδη. (Adelaide Now)
* Ανατρέπονται δύο πλοιάρια με Αφρικανούς στις νότιες ακτές της Υεμένης. Τρία άτομα βρέθηκαν ζωντανά επί συνόλου 80 που αγνοούνταν. (IOL)

;Πολιτική
* Ο Έντι Κάλβο ορκίζεται Κυβερνήτης του Γκουάμ και αναλαμβάνει καθήκοντα, με αντικυβερνήτη τον Ρέι Τενόριο. (Pacific News Center)
* Το δεύτερο μεγαλύτερο κόμμα στον κυβερνητικό συνασπισμό του Πακιστάν αποχωρεί από την κυβέρνηση, η οποία πλέον χάνει την πλειοψηφία εδρών στο Κοινοβούλιο. (CNN) 
* Αρχίζει η στρατιωτική θητεία, διάρκειας 6 μηνών, για τους τελευταίους Γερμανούς κληρωτούς, καθώς από τον Ιούλιο η υποχρεωτική θητεία καταργείται. (Το Βήμα)

;Αθλητισμός
* Ο Άγγλος Έντριαν Λιούις νικά τον Γκάρι Άντερσον με 7-5 και κατακτά το 18ο Παγκόσμιο πρωτάθλημα PDC στα βελάκια, που γίνεται στο Αλεξάντρα Πάλας. (Skysports)
* Η Παγκόσμια Υπηρεσία Ιστορίας και Στατιστικής του ποδοσφαίρου (IFFHS) έπειτα από ψηφοφορία αναδεινύει κορυφαίο προπονητή για το 2010 τον Πορτογάλο Ζοζέ Μουρίνιο της Ρεάλ Μαδρίτης. (Sigma Live)

## 4 Ιανουαρίου
;Οικονομία
* Αυξάνεται από το 17,5% στο 20% ο ΦΠΑ στο Ηνωμένο Βασίλειο. Πρόκειται για τη μεγαλύτερη αύξηση του φόρου στην ιστορία της χώρας. (BBC)

;Επιστήμη και Τεχνολογία
* Η Καναδή Κάθριν Γκρέι γίνεται, σε ηλικία 10 ετών, το νεαρότερο πρόσωπο που ανακαλύπτει έναν υπερκαινοφανή αστέρα. (Το Βήμα)

;Τέχνες και Πολιτισμός
Το συγκρότημα των Pink Floyd υπογράφουν νέο πενταετές συμβόλαιο με τη δισκογραφική εταιρεία EMI έχοντας κερδίσει τη δικαστική διαμάχη για την πώληση τραγουδιών τους από την εταιρεία μέσω του Διαδικτύου. (Έθνος)

## 5 Ιανουαρίου
;Ένοπλες συγκρούσεις και επιθέσεις
* Από έκρηξη χειροβομβίδας σε πολυσύχναστη αγορά κοντά στο Κοινοβούλιο, στην πρωτεύουσα της Γουιάνας, Τζώρτζταουν, σκοτώνεται 1 άτομο και άλλα 17 τραυματίζονται. Τα κίνητρα του δράστη που έριξε χειροβομβίδα μέσα σε κατάστημα ποτών, προκαλώντας το συμβάν, παραμένουν άγνωστα. (Πρώτο Θέμα)

;Διεθνείς σχέσεις
* Το Κατάρ γίνεται η 73η χώρα που αναγνωρίζει το Κόσοβο ως ανεξάρτητο. (Capital.gr)

;Πολιτική
* Υποκύπτει στα τραύματά του ο Τυνήσιος διαδηλωτής, που αυτοπυρπολήθηκε σε ένδειξη διαμαρτυρίας για την ανεργία και τη φτώχεια στη χώρα του, πυροδοτώντας ταραχές σε όλη τη χώρα. (Al Jazeera) 
* Το αντιπολιτευόμενο κόμμα της Νιγηρίας Κογκρέσο για Προοδευτική Αλλαγή επιλέγει ως υποψήφιο για τις προσεχείς προεδρικές εκλογές τον πρώην στρατιωτικό ηγέτη, Μουχαμάντου Μπουχαρί. (Reuters) 
* Στο Κουβέιτ ο Πρωθυπουργός Νασέρ Μοχάμετ Αλ-Αχμέτ Αλ-Σαμπάχ επιζεί οριακά πρότασης μομφής, έπειτα από την καταστολή μιας διαδήλωσης της αντιπολίτευσης τον περασμένο Δεκέμβριο. (AFP)
* Συνέρχεται το 112ο Κογκρέσο των ΗΠΑ. Ο Ρεπουμπλικανός Τζον Μπέχνερ από το Οχάιο εκλέγεται Πρόεδρος της Βουλής των Αντιπροσώπων, διαδεχόμενος τη Νάνσι Πελόζι. (Καθημερινή)

;Αθλητισμός
* Η Ρωσία κατακτά για 4η φορά στην ιστορία της το Παγκόσμιο πρωτάθλημα νέων χόκεϊ επί πάγου, επικρατώντας του Καναδά με 5-3. Οι ΗΠΑ, διοργανώτρια του πρωταθλήματος, κέρδισε το χάλκινο μετάλλιο, με νίκη 4-2 επί της Σουηδίας. (NHL)

## 6 Ιανουαρίου
;Ένοπλες συγκρούσεις και επιθέσεις
* Πολιτική κρίση στην Ακτή Ελεφαντοστού 2010–2011:
** Τουλάχιστον 14 άνθρωποι σκοτώνονται στο Ντουεκούε, στην Ακτή Ελεφαντοστού σε συγκρούσεις ανάμεσα σε οπαδούς αντιπάλων κομμάτων που έλαβαν μέρος στις πρόσφατες προεδρικές εκλογές. (ABC News) 
** Ο εκλεγμένος πρόεδρος Αλασάν Ουατάρα εκφράζει την εμπιστοσύνη του ότι ο Λοράν Γκμπαγκμπό θα ανατραπεί με στρατιωτική επέμβαση από τις άλλες χώρες της Δυτικής Αφρικής. (CNN) 

;Τραγωδίες
* Από πτώση λεωφορείου σε χαράδρα στο Ουταραχάντ στη βόρεια Ινδία, χάνουν τη ζωή τους 22 άτομα. (NDTV) (''Straits Times'')

;Διεθνείς σχέσεις
* Η Νότια Κορέα αρνείται την προσφορά συνομιλιών χωρίς όρους από τη Βόρεια Κορέα, χαρακτηρίζοντάς την ως μέρος της εκστρατείας προπαγάνδας από την πλευρά της Πιονγιάνγκ. (Reuters) 

;Δικαιοσύνη και εγκληματικότητα
* Συλλαμβάνονται από τις αρχές στο Μαρόκο 27 άτομα για διασυνδέσεις με την Αλ Κάιντα σε γιάφκα στη Δυτική Σαχάρα. Οι συλληφθέντες κατηγορούνται ότι σχεδίαζαν επιθέσεις αυτοκτονίας με στόχο τις δυνάμεις ασφαλείας, καθώς επίσης και ληστείες σε τράπεζες, προκειμένου να χρηματοδοτήσουν τις τρομοκρατικές τους πράξεις.(''The New York Times'') (NPR)

;Αθλητισμός
* Ανακοινώνεται στην Ντόχα ότι το Ασιατικό Κύπελλο Ποδοσφαίρου του 2015 θα διεξαχθεί για πρώτη φορά στην Αυστραλία. Ο Πρίγκιπας Αλί μπιν Αλ Χουσεΐν της Ιορδανίας εκλέγεται αντιπρόεδρος της FIFA, ενώ αντιπρόεδρος της Ασιατικής Συνομοσπονδίας Ποδοσφαίρου εκλέγεται ο Γκανές Τάπα από το Νεπάλ. (the-AFC)

## 7 Ιανουαρίου
;Δικαιοσύνη και εγκληματικότητα
* Ένας Αφγανός καμικάζι σκοτώνει 17 άτομα στη νοτιανατολική πόλη της Σπιν Μπολντάκ, στο Αφγανιστάν. Η βόμβα πυροδοτήθηκε σε λουτρό στη διάρκεια τελετουργικού κάθαρσης-προσευχής. (AP)

* Ένοπλες συγκρούσεις και επιθέσεις
* Σε αποτυχημένη επιχείρηση από τον νιγηρικό στρατό για την απελευθέρωσή τους σκοτώνονται οι δύο Γάλλοι όμηροι στον Νίγηρα, οι οποίοι είχαν απαχθεί πρόσφατα.(France 24)
* Σε ένοπλη επίθεση που λαμβάνει χώρα σε λεωφορείο ανάμεσα στην Κατακάμα και στη Χουτικάλπα της Ονδούρας, σκοτώνονται 8 άνθρωποι και τραυματίζονται άλλοι 3. (''The Jerusalem Post'')

;Διεθνείς σχέσεις
* Η Χιλή αναγνωρίζει το Κράτος της Παλαιστίνης. (Ynetnews) (''The Jerusalem Post'')

## 8 Ιανουαρίου
;Τραγωδίες
* Η Γκάμπριελ Γκίφορντς, Γερουσιαστής των ΗΠΑ, πυροβολείται σε δημόσια εκδήλωση στην Τούσον, της Αριζόνας. Σκοτώνονται 6 άνθρωποι και 13 ακόμα τραυματίζονται μετά από πυροβολισμούς, συμπεριλαμβανομένου και ενός ατόμου από το επιτελείο της. (CNN) 

;Διεθνείς σχέσεις
* Απελαύνονται από την Ακτή Ελεφαντοστού, με απόφαση του Λοράν Γκμπαγκμπό οι πρεσβευτές του Καναδά και του Ηνωμένου Βασίλειου. Αμφότερες οι χώρες απορρίπτουν την απόφαση, αναγνωρίζοντας τον Αλασάν Ουατάρα ως μοναδικό νόμιμο πρόεδρο. (CNN)

;Αθλητισμός
* Αρχίζει στο Κατάρ το 15ο Ασιατικό Κύπελλο Ποδοσφαίρου της AFC. (Al Jazeera Sport)
** Στο πρώτο παιχνίδι της διοργάνωσης το Ουζμπεκιστάν νικά με 2-0 τη διοργανώτρια χώρα. (the-AFC)
* Η Αγγλία κερδίζει τη σειρά αγώνων τεστ κρίκετ, Ashes 2010–11, με 3-1 επί της Αυστραλίας. (BBC Sport)

## 9 Ιανουαρίου

;Τραγωδίες
Από συντριβή αεροσκάφους των ιρανικών αερογραμμών κοντά στην Ορουμίγιε, βορειοανατολικά της χώρας, καταφέρνουν να σωθούν τα 50 επί συνόλου 100 ατόμων που επέβαιναν σε αυτό. (Press TV)
* Σε δυστύχημα με λεωφορείο στο διαμέρισμα Σαν Μάρκος της Γουατεμάλα, σκοτώνονται τουλάχιστον 14 άνθρωποι και τουλάχιστον 25 ακόμη τραυματίζονται (''Latin American Herald Tribune'') 

;Διεθνείς σχέσεις
* Ισραηλινές μπουλντόζες αρχίζουν την κατεδάφιση του ιστορικού ξενοδοχείου της δεκαετίας του 1930 στην Ανατολική Ιερουσαλήμ, με σκοπό την κατασκευή εβραϊκών οικισμών. (AP μέσω Fox News)

;Πολιτική
* Αρχίζει η ψηφοφορία σε δημοψήφισμα για την ανεξαρτησία του Νότιου Σουδάν. (Al Jazeera) (''The Observer'') (''The Global Herald'')

## 10 Ιανουαρίου
;Ένοπλες συγκρούσεις και επιθέσεις
* Στο Αφγανιστάν για επίσκεψη φθάνει ο αντιπρόεδρος των ΗΠΑ, Τζο Μπάιντεν. Την ίδια στιγμή, σε επίθεση αυτοκτονίας των Ταλιμπάν σκοτώνονται 2 αστυνομικοί και 1 πολίτης, ενώ από "φίλια πυρά" σκοτώνονται 3 Αφγανοί. (''The New York Times'')
* Η βασκική αυτονομιστική οργάνωση ETA κηρύσσει μόνιμη και γενική εκεχειρία, η οποία πρόκειται να επιβεβαιωθεί από τη διεθνή κοινότητα.(Gara) 

;Πολιτική
* Συνεχίζεται η ψηφοφορία στο δημοψήφισμα στο Νότιο Σουδάν, όπου 36 άνθρωποι, ανάμεσά τους πολλοί αστυνομικοί, σκοτώνονται. (MSNBC)

;Αθλητισμός
* Ο Αργεντίνος Λιονέλ Μέσι κερδίζει τη Χρυσή Μπάλα της FIFA για δεύτερη συνεχή χρονιά. (CNN) 

## 11 Ιανουαρίου
;Ένοπλες συρράξεις και επιθέσεις
* Κατά τη διάρκεια ασκήσεων του γεωργιανού στρατού στην Τιφλίδα, σκοτώνονται 3 στρατιώτες και άλλοι 13 τραυματίζονται, από εκπυρσοκρότηση βλήματος όλμου. (Reuters) 

;Διεθνείς σχέσεις
* Στην επίσημη έρευνα για τις εθνοτικές ταραχές στην Κιργιζία, τον περασμένο χρόνο, αναφέρεται ότι ευθύνονται οι Ουζμπέκοι ηγέτες της περιοχής. (24.kg News Agency)

;Πολιτική
* Ο Αλασάν Ουατάρα απορρίπτει την πρόταση του προέδρου Λοράν Γκμπαγκμπό να διοριστεί στο αξίωμα του Αντιπροέδρου της Ακτής Ελεφαντοστού. (Al Jazeera)

;Επιστήμη
* Η Κίνα πραγματοποιεί επιτυχή δοκιμή του Chengdu J-20 Black Eagle, ενός από τα στελθ 5ης γενεάς, στα πλαίσια προγράμματος για τα δικινητήρια πολεμικά αεροσκάφη. (''Shanghai Daily'')

## 12 Ιανουαρίου
;Οικονομία
* Η καγκελάριος της Γερμανίας Άνγκελα Μέρκελ, επιβεβαιώνει ξανά την υποστήριξη της κυβέρνησης της προς το ευρώ, στη διάρκεια κοινής συνέντευξης Τύπου με τον Ιταλό πρωθυπουργό, Σίλβιο Μπερλουσκόνι. (Bloomberg)

;Πολιτική
* Απολύεται ο υπουργός εσωτερικών της Τυνησίας, Ραφίκ Μπελχάτζ Κασέμ από τον πρόεδρο Ζιν Ελ Αμπεντίν Μπεν Άλι. Διατάσσεται επίσης η απελευθέρωση όλων των συλληφθέντων στη διάρκεια των πρόσφατων ταραχών, οι οποίες έχουν στοιχίσει τη ζωή σε 50 άτομα. (BBC)
** Για πρώτη φορά παρατάσσονται δυνάμεις του στρατού στην πρωτεύουσα Τύνιδα. (Al Jazeera)
* Ο Απελευθερωτικός Στρατός του Λαού στο Σουδάν/ Κίνημα υπολογίζει ότι η συμμετοχή στο δημοψήφισμα στο Νότιο Σουδάν ξεπέρασε το όριο του 60% ώστε το αποτέλεσμά του να θεωρηθεί έγκυρο.(Al Jazeera)
* Καταρρέει η κυβέρνηση του Λιβάνου έπειτα από την αποχώρηση των μελών της Χεζμπολάχ. (Fox news)

## 13 Ιανουαρίου
;Ένοπλες συγκρούσεις και επιθέσεις
* Ταραχές στην Τυνησία 2010–2011: 
** Σε νέες συγκρούσεις με τις δυνάμεις ασφαλείας σκοτώνονται τουλάχιστον άλλα 6 άτομα. Ο πρόεδρος Ζίνε Ελ Αμπεντίνε Μπεν Αλί σε τηλεοπτικό διάγγελμά του υπόσχεται να μην διεκδικήσει και άλλη προεδρική θητεία το 2014. Επίσης, υπόσχεται να απαγορεύσει τη χρήση αληθινών σφαιρών για την καταστολή διαδηλώσεων. Λίγο αργότερα σκοτώνονται άλλα 3 άτομα. (''The Guardian'')
* Δυνάμεις προσκείμενες στον απερχόμενο πρόεδρο της Ακτής του Ελεφαντοστού, Λοράν Γκμπαγκμπό επιτίθενται σε οχήματα των Ηνωμένων Εθνών. (Reuters) 

;Τραγωδίες
* Περισσότερο από 1.000.000 άτομα έχουν πληγεί από τις πλημμύρες στη Σρι Λάνκα, ο απολογισμός των οποίων είναι 21 νεκροί και 270.000 άστεγοι. (''The Hindu'')

;Διεθνείς σχέσεις
* Εγκρίνεται από την Κάτω Βουλή στο Τατζικιστάν η συμφωνία για να παραδοθούν γύρω στα 1000 τετρ. χλμ. εδάφους στην Κίνα, τερματίζοντας έτσι μία διένεξη που διαρκούσε επί έναν αιώνα. (''Jerusalem Post'') (Press TV)

;Πολιτική
* Συνεχίζεται το δημοψήφισμα για την ανεξαρτητοποίηση του Νοτίου Σουδάν, με τη συμμετοχή να είναι τόσο υψηλή, ώστε να θεωρείται η διαδικασία έγκυρη, σύμφωνα με τους οργανωτές.(Al Jazeera)

;Αθλητισμός
* Γίνεται γνωστό ότι η Βόρεια Κορέα πρόκειται να διοργανώσει το πρώτο τουρνουά γκολφ στην ιστορία της. (AFP)

## 14 Ιανουαρίου
;Ένοπλες συγκρούσεις και επιθέσεις
* Ταραχές στην Τυνησία 2010–2011: 
** Χιλιάδες άτομα πραγματοποιούν διαδηλώσεις απαιτώντας από τον πρόεδρο Μπεν Άλι να παραιτηθεί. Ο τελευταίος απολύει την κυβέρνηση και κηρύσσει τη χώρα σε κατάσταση εκτάκτου ανάγκης. (Al Jazeera)
** Προσωρινός πρόεδρος της χώρας αναλαμβάνει ο Μοχάμετ Γκανουσί, καθώς ο Μπεν Αλί εγκαταλείπει τη χώρα. (France 24) 
* Συνεχίζεται η κρίση στην Ακτή Ελεφαντοστού με τα θύματα να έχουν φτάσει τα 247 από τις εκλογές της 28ης Νοεμβρίου του 2010.
(Reuters)

;Τέχνες και πολιτισμός
* Οι Ταλιμπάν υποστηρίζουν πλέον την εκπαίδευση των γυναικών στο Αφγανιστάν εξαιτίας "αλλαγής στην κουλτούρα". (BBC)
* Η ταινία για το Facebook *[[The Social Network]]* θριαμβεύει στην απονομή των βραβείων των Αμερικανών κριτικών, αποσπώντας το βραβεία καλύτερης ταινίας, σκηνοθεσίας (Ντέιβιντ Φίντσερ και σεναρίου ( Άαρον Σόρκιν. (in.gr)

;Τραγωδίες
* Περισσότεροι από 100 προσκυνητές σκοτώνονται σε πανικό στη Σαμπαριμάλα στην Κεράλα της Ινδίας. Το ποδοπάτημα συνέβη όταν λεωφορείο που παρουσίασε βλάβη έπεσε πάνω σε πιστούς. (''Times of India'')
* Ισχυρότατος σεισμός μεγέθους 7 βαθμών της κλίμακας Ρίχτερ και ο τροπικός κυκλώνας Βάνια πλήττουν ταυτόχρονα τη Νέα Καληδονία και τα Νησιά της Εμπιστοσύνης. (eTN) 

;Διεθνείς σχέσεις
* Η Γουιάνα αναγνωρίζει επίσημα το Κράτος της Παλαιστίνης ως ανεξάρτητο. (Al Jazeera)
* Η κυβέρνηση του Μπαράκ Ομπάμα αίρει ταξιδιωτικούς και άλλους περιορισμούς που είχαν επιβληθεί εναντίον της Κούβας. (ABC News)

;Πολιτική
* Ο Μάικλ Ότζιο εκλέγεται από το Κοινοβούλιο νέος Γενικός Κυβερνήτης της Παπούα Νέα Γουινέα με 65 ψήφους έναντι 23 για τον Σερ Πάτο Κακαράγια. (''Radio Australia'')
* Εγκρίνεται από το Κοινοβούλιο του Καζακστάν το δημοψήφισμα με το οποίο η θητεία του προέδρου Νουρσουλτάν Ναζαρμπάγεφ παρατείνεται ως το 2020. (RIA Novosti) 
* Το κυβερνών Λαϊκό Δημοκρατικό Κόμμα της Νιγηρίας ορίζει ως υποψήφιο για τις προεδρικές εκλογές τον σημερινό πρόεδρο, Γκούντλακ Τζόναθαν. (Africa News)

## 15 Ιανουαρίου
;Ένοπλες συγκρούσεις και επιθέσεις
* Ο έκπτωτος πρόεδρος της Τυνησίας, Ζιν Ελ Αμπεντίν Μπεν Άλι, εγκαταλείπει τη χώρα με την οικογένειά του και φθάνει στη Σαουδική Αραβία μετά την άρνηση της Γαλλίας να τον δεχτεί. (BBC)
** Ο πρόεδρος του Κοινοβουλίου της Τυνησίας Φουάντ Μεμπαζάα ορκίζεται νέος προσωρινός πρόεδρος. (Oneindia) 
* Οι Ιορδανοί διαδηλώνουν σε ένδειξη διαμαρτυρίας για τις αυξανόμενες τιμές στα τρόφιμα και στα είδη πρώτης ανάγκης, στον απόηχο των γεγονότων στην Τυνησία. (''The Guardian'')

;Πολιτική 
* Ολοκληρώνεται με πολύ μεγάλη συμμετοχή το δημοψήφισμα στο Νότιο Σουδάν, από το οποίο αναμένεται να ιδρυθεί το νεότερο ανεξάρτητο κράτος. (Al Jazeera)

;Τραγωδίες
* Στη Βραζιλία σε 608 ανέρχεται ο αριθμός των νεκρών από τις πλημμύρες και τις κατολισθήσεις που πλήττουν τη χώρα. Η κυβέρνηση κηρύσσει τριήμερο εθνικό πένθος, ενώ 100 ακόμη άνθρωποι αγνοούνται και 14.000 πολίτες είναι άστεγοι. Πρόκειται για τη χειρότερη φυσική καταστροφή στην ιστορία της χώρας. Σε εξέλιξη είναι η μεγαλύτερη επιχείρηση έρευνας και διάσωσης στην ιστορία της Βραζιλίας.(Καθημερινή)

;Τέχνες και πολιτισμός
* Η διαδικτυακή εγκυκλοπαίδεια Wikipedia εορτάζει την 10η επέτειο από την ίδρυσή της. (CBC)
* Υποστηρικτές της ελευθερίας του λόγου πραγματοποιούν πορεία στους δρόμους του Σίδνεϊ σε ένδειξη συμπαράστασης προς τον συνιδρυτή των WikiLeaks Τζούλιαν Ασάντζ, ο οποίος βρίσκεται στην Αγγλία και αγωνίζεται εναντίον των προσπαθειών από τη Σουηδία να εκδοθεί ο ίδιος στις ΗΠΑ. (''Herald Sun'')

## 16 Ιανουαρίου
;Πολιτική
* Το Εθνικό Μέτωπο επιβεβαιώνει την 42χρονη Μαρίν Λεπέν, ως διάδοχο του πατέρα της, Ζαν Μαρί Λεπέν, στην ηγεσία. (BBC)
* Ο Ελίας Μαρ αναλαμβάνει υπηρεσιακός πρωθυπουργός έπειτα από την κατάρρευση της κυβέρνησης του Λιβάνου. (Euronews)
* Ο πρώην ηγέτης της Αϊτής Ζαν-Κλωντ Ντυβαλιέ επιστρέφει στη χώρα. (Reuters) 

;Τραγωδίες
* Από βύθιση ξύλινου σκάφους με 263 μετανάστες στα ανοικτά των ελληνικών ακτών (δυτικά της Κέρκυρας αγνοούνται 22 άτομα. (ΕΡΤ)
* Τρεις νεαρές γυναίκες χάνουν τη ζωή τους από ποδοπατήματα σε νυχτερινό κέντρο στη Βουδαπέστη. (Argentina Star)

;Νόμος και δικαιοσύνη
* Σε θάνατο καταδικάζεται από αιγυπτιακό δικαστήριο ο φερόμενος ως δράστης που επιτέθηκε πριν 1 χρόνο εναντίον πιστών της Κοπτικής Εκκλησίας στην Άνω Αίγυπτο με απολογισμό 6 νεκρούς. (Ελευθεροτυπία)

;Τέχνες και πολιτισμός
* Η ταινία του Ντέιβιντ Φίντσερ *[[The Social Network]]* κερδίζει 4 Χρυσές Σφαίρες (ταινιας, σκηνοθεσίας, σεναρίου και μουσικής) στην τελετή απονομής που πραγματοποιείται στο Λος Άντζελες. Ο Κόλιν Φερθ για την ταινία *[[Ο λόγος του βασιλιά]]* και η Νάταλι Πόρτμαν για την ερμηνεία της στην ταινία
*[[Ο Μαύρος Κύκνος]]* κερδίζουν στην κατηγορία καλύτερου ανδρικού και γυναικείου ρόλου αντίστοιχα. (Τα Νέα)

;Αθλητισμός
* Ο Αζέρος Ελκχάν Μαμέντοφ νικά τον Έλληνα Ηλία Ηλιάδη με ιπόν και κατακτά το Παγκόσμιο Μάστερς τζούντο στο Μπακού. (in.gr)
* Ολοκληρώνεται το Ράλι Ντακάρ, με νικητή τον Νασέρ Αλ Ατίγια από το Κατάρ. (Πρώτο Θέμα)
** Ο Μαρκ Κομά κατακτά για τρίτη φορά στην καριέρα του τον τίτλο στις μοτοσικλέτες. (Σκάι) 

## 17 Ιανουαρίου
;Πολιτική
* Αναβάλλονται με απόφαση του προέδρου Μισέλ Σουλεϊμάν οι συνομιλίες για τον σχηματισμό νέας κυβέρνησης. (Capital.gr)
* Αιγύπτιος αυτοπυρπολείται έξω από το κτήριο του Κοινοβουλίου, στο Κάιρο, σε ένδειξη διαμαρτυρίας για το χαμηλό βιοτικό επίπεδο στη χώρα του.(Al Jazeera)
* Ο ηγέτης των Εργατικών στο Ισραήλ, Εχούντ Μπαράκ ανακοινώνει την παραίτησή του από το κόμμα μαζί με άλλους 4 υπουργούς. (''Jerusalem Post'')
* Χιλιάδες υποστηρικτές του έκπτωτου προέδρου της Τυνησίας, Μπεν Αλί, πραγματοποιούν πορεία στην Τύνιδα. (Sky News)

;Επιστήμη
* Ανακοινώνεται ότι ανακαλύφθηκε σε σύμπλεγμα σπηλαίων στην Αρμενία το αρχαιότερο πατητήρι στον κόσμο. Ειδικότερα, αναγνωρίστηκε ένα ξηρό κόκκινο κρασί που χρονολογείται εδώ και 6.000 χρόνια. (in.gr)

;Αθλητισμός
* Ο Χάουαρντ Ουέμπ γίνεται ο πρώτος Άγγλος που κατακτά τον τίτλο του καλύτερου διαιτητή στον κόσμο για το έτος 2010, από τη Διεθνή Ομοσπονδία Ιστορίας και Στατιστικής του Ποδοσφαίρου (IFFHS). (Ελευθεροτυπία)

## 18 Ιανουαρίου
;Ένοπλες συγκρούσεις και επιθέσεις
* Ισραηλινά άρματα μάχης εισβάλλουν στη βόρεια Λωρίδα της Γάζας. Σε συγκρούσεις σκοτώνεται 1 Παλαιστίνιος και άλλοι δύο τραυματίζονται σε αντίποινα για την πυροδότηση εκρηκτικού μηχανισμού από Παλαιστίνιους εξτρεμιστές με στόχο περίπολο στα σύνορα. (Tehran Times)
* Η Δημοκρατία της Κίνας (Ταϊβάν) πραγματοποιεί πυραυλικές δοκιμές. (Focus Taiwan) 

;Τραγωδίες
* Στη Νότια Αφρική κηρύσσονται ζώνες καταστροφής οι 8 επι συνόλου 9 επαρχιών, έπειτα από τις πλημμύρες που έπηξαν την χώρα με απολογισμό 41 νεκρούς. (BBC)

;Διεθνείς σχέσεις
* Ο Ρώσος πρόεδρος Ντμίτρι Μεντβέντεφ, στην πρώτη του επίσημη επίσκεψη στη Δυτική Όχθη ως αρχηγός κράτους, επιβεβαιώνει την υποστήριξή του στο δικαίωμα του παλσιτινιακού λαού για ένα ανεξάρτητο κράτος με πρωτεύουσα την Ανατολική Ιερουσαλήμ. (''The Jerusalem Post'')
* Η αυτόνομη περιοχή της Σομαλίας Πουντλάνδη ανακοινώνει την απόσχισή της από την ομοσπονδία μέχρι την εγκαθίδρυση μιας νόμιμης κυβέρνησης. (Al Jazeera)

;Δίκαιο και εγκληματικότητα
* Συλλαμβάνεται ο ηγέτης της αντιπολίτευσης στο Σουδάν Χασάν αλ-Τουράμπι μαζί με 8 άλλα άτομα, επειδή υποκινούσαν το λαό σε επανάσταση αν δεν πέσουν οι τιμές στα βασικά αγαθά. (Reuters) 

;Πολιτική
* Παραιτούνται από το κυβερνών κόμμα του Συνταγματικού Δημοκρατικού Συναγερμού ο υπηρεσιακός πρόεδρος Φουάντ Μεμπαζάα και ο πρωθυπουργός Μοχάμετ Γκανουσί. (AFP μέσω Google News)
* Ο Ιρλανδός πρωθυπουργός Μπράιαν Κάουεν κερδίει ψήφο εμπιστοσύνης σε μυστική ψηφοφορία εντός του κόμματος Φίανα Φαλ, στο Δουβλίνο. (RTÉ)
** Παραιτείται ο υπουργός εξωτερικών της χώρας, Μιτσέαλ Μάρτιν. (Bloomberg)
* Συνεχίζεται η ψηφοφορία για την ανάδειξη νέου γενικού γραμματέα κατά τις εργασίες του συνεδρίου του Κομμουνιστικού Κόμματος του Βιετνάμ. (''Times Live')

## 19 Ιανουαρίου

;Καταστροφές
* Σεισμός μεγέθους 7,2 βαθμών της κλίμακας Ρίχτερ σημειώνεται στο Πακιστάν, με επίκεντρο 50 χλμ. δυτικά της πόλης Νταλμπάντιν. (''The Telegraph'')

;Υγεία
* Οι Αμερικανικές Σαμόα θέτουν σε ισχύ την απαγόρευση του καπνίσματος σε όλους τους δημόσιους και ιδιωτικούς κλειστούς χώρους. (RNZI)

;Πολιτική
* Εκλέγεται νέος γενικός γραμματέας του Κομμουνιστικού Κόμματος του Βιετνάμ ο Νγκουγιέν Φου Τρονγκ. (Communist Party official)
* Καθυστερεί το άνοιγμα των εργασίων του Κοινοβουλίου στο Αφγανιστάν, εν μέσω ισχυρισμών για νοθεία στις βουλευτικές εκλογές του 2010. (AFP μέσω ABC Online)
* Απελευθερώνονται όλοι οι εναπομείναντες πολιτικοί κρατούμενοι στην Τυνησία. (Reuters)

## 20 Ιανουαρίου
;Ένοπλες συγκρούσεις και επιθέσεις
* Τουλάχιστον 50 άνθρωποι σκοτώνονται και περισσότεροι από 150 τραυματίζονται σε δύο βομβιστικές επιθέσεις κοντά στην Καρμπάλα. (''Times of India'')

;Διεθνείς σχέσεις
* Η Νότια Κορέα δέχεται την πρόταση της Βόρειας Κορέας για στρατιωτικές και υψηλού επιπέδου συνομιλίες για τα επικείμενα ζητήματα. (Yonhap) 
* Εκτοξεύεται από τις δυτικές ακτές των ΗΠΑ ο μεγαλύτερος δορυφόρος στην ιστορία και φημολογείται ότι είναι ένας κατασκοπευτικός δορυφόρος. (Reuters)

;Πολιτική 
* Στην Τυνησία παραιτούνται και άλλοι υπουργοί από το κόμμα του Συνταγματικού Δημοκρατικού Συναγερμού. (UPI) (Africa Review) 
* Έπειτα από την παραίτηση των υπουργών υγείας, εξωτερικών, μεταφορών, δικαιοσύνης και αμύνης, ο Ιρλανδός πρωθυπουργός Μπράιαν Κάουεν προκηρύσσει εκλογές για τις 11 Μαρτίου.(RTÉ) (''The Wall Street Journal'')

;Επιστήμη
* Γίνεται γνωστό ότι το 2010 ισοφάρισε το ρεκόρ για τη θερμότερη χρονιά και η τελευταία δεκαετία επίσης η θερμότερη που καταγράφηκε ποτέ από τις αρχές του 19ου αιώνα.(Reuters)

## 21 Ιανουαρίου

;Ένοπλες συγκρούσεις και επιθέσεις
* Τρία άτομα σκοτώνονται από πυροσβολισμούς των δυνάμεων ασφαλείας και δεκάδες άλλα τραυματίζονται σε συγκρούσεις έξω από το γραφείο του πρωθυπουργού στα Τίρανα. Οι γύρω στους 20.000 διαδηλωτές ζητούσαν την παραίτηση της κυβέρνησης μετά την παραίτηση του αντιπροέδρου της, Ιλίρ Μέτα, λόγω εμπλοκής του σε σκάνδαλο διαφθοράς. (Radio New Zealand)

;Πολιτική
* Γύρω στο 99% των κατοίκων στο Νότιο Σουδάν ψήφισε υπέρ της ανεξαρτησίας σε δημοψήφισμα, σύμφωνα με τα πρώτα επίσημα αποτελέσματα. (Reuters)

;Δίκαιο και εγκληματικότητα
* Σε ιδιόχειρο σημείωμα αναφέρεται ότι ο πρώην πρωθυπουργός της Βρετανίας Τόνι Μπλερ είχε διαβεβαιώσει προσωπικά τον Τζορτζ Γ. Μπους ότι "μπορούσαν να υπολογίζουν σε αυτούς" πριν την εισβολή στο Ιράκ του 2003. (Al Jazeera)
* Ορκίζεται για 4η συνεχή θητεία ο πρόεδρος της Λευκορωσίας Αλεξάντερ Λουκασένκο έπειτα από τις προεδρικές εκλογές του 2010. (RIA Novosti)

## 22 Ιανουαρίου
;Τραγωδίες
* Από πυρκαγιά σε εμπορικό κέντρο στην πόλη Ούφα της νοτιοδυτικής Ρωσίας, σκοτώνονται τουλάχιστον 2 άτομα. (RIA Novosti)

;Διεθνείς σχέσεις
* Ο Ιρακινός ηγέτης των Σιιτών, Μοκτάντα αλ-Σαντρ, επιστρέφει στο Ιράν. (Al Jazeera)

;Πολιτική
* Συλλαμβάνονται στη Λευκορωσία δεκάδες υποστηρικτές της αντιπολίτευσης έπειτα από την ορκωμοσία του προέδρου Αλεξάντερ Λουκασένκο. (Al Jazeera)
* Ο πρωθυπουργός της Αλβανίας Σαλί Μπερίσα διαβεβαιώνει ότι η χώρα του δεν θα αντιμετωπίσει εξέγερση τύπου Τυνησίας, μετά το θάνατο 3 ανθρώπων σε ταραχές.(BBC)
* Στην Ιρλανδική Δημοκρατία παραιτείται ο Μπράιαν Κάουεν από την ηγεσία του κόμματος Φίανα Φαλ. (''The Guardian'') (''The Irish Times'')

## 23 Ιανουαρίου

;Οικονομία
* Παραιτείται ο επικεφαλής της Δυτικοαφρικανικής Οικονομικής και Νομισματικής Ένωσης, Φιλίπ Ανρί Ντακουρί-Ταμπλέι. (Al Jazeera)

;Διεθνείς σχέσεις
* Δημοσιεύονται από το Αλ Τζαζίρα τα απόρρητα παλαιστινιακά έγγραφα. Πρόκειται για τη μεγαλύτερη δημοσίευση εμπιστευτικών εγγράφων στην ιστορία της διένεξης μεταξύ Ισραηλινών και Παλαιστινίων. (''The Jerusalem Post'')
* Σε πόρισμα της έκθεσης για την ισραηλινή επίθεση εναντίον νηοπομπής που έπλεε ανοικτά της Γάζας, το 2010, δικαιολογούνται οι ενέργειες του ισραηλινού ναυτικού. (''The Irish Times'')

;Πολιτική και εκλογές
* Χιλιάδες άνθρωποι όλων των ηλικιών διαδηλώνουν μαζικά στις Βρυξέλλες, σε ένδειξη διαμαρτυρίας που δεν έχουν ακόμα κυβέρνηση.
(''The Guardian'') 
* Γύρω στις 27.000 αντικυβερνητικοί διαδηλωτές, γνωστότεροι ως κόκκινα πουκάμισα, κάνουν πορεία στην Μπανγκόκ. (Thai News Agency)
* Αποχωρεί από την κυβέρνηση στην Ιρλανδική Δημοκρατία το κόμμα των Πρασίνων. (BBC) 
* Νικητής των προεδρικών εκλογών στην Πορτογαλία αναδεικνύεται ξανά ο Άνιμπαλ Καβάκο Σίλβα. (CNN) 
* Διεξάγονται προεδρικές και βουλευτικές εκλογές στην Κεντροαφρικανική Δημοκρατία. Οι πολίτες διαμαρτύρονται για τις μεγάλες καθυστερήσεις στην ουρά για την κάλπη. (UN Dispatch)

;Αθλητισμός
* Με τον τελευταίο του αγώνα στην Αυστραλία τερματίζεται η καριέρα του πρωταθλητή της ποδηλασίας, Λανς Άρμστρονγκ. (CBCca) 
* Πλέι οφ του NFL 2010-11
** Η ομάδα των Green Bay Packers κερδίζει το National Football Conference Championship Game επικρατώντας των Chicago Bears 21-14. (''New York Times'')
** Οι Pittsburgh Steelers κερδίζουν τους New York Jets 24-19 και κατακτούν το American Football Conference Championship Game. (''New York Times'')

## 24 Ιανουαρίου
;Ένοπλες συγκρούσεις και επιθέσεις
* Σε επίθεση αυτοκτονίας που πλήττει το διεθνές αεροδρόμιο του Ντομοντέντοβο, στη Μόσχα, σκοτώνονται τουλάχιστον 35 και τραυματίζονται άλλα 130 άτομα. (Russia Today) (Reuters)

;Διεθνείς σχέσεις 
* Το Περού αναγνωρίζει ως "ελεύθερο και κυρίαρχο κράτος" το Κράτος της Παλαιστίνης. (''The Jerusalem Post'')

;Πολιτική
* Η Χεζμπολάχ και οι σύμμαχοί της κερδίζουν την υποστήριξη της πλεοιοψηφίας στο Κοινοβούλιο του Λιβάνου με σκοπό να οριστεί υποψήφιος για την πρωθυπουργία ο Νταζίμπ Μικάτι.(Voice of America)
* Η Λάρα Γκίντιγκς εκλέγεται πρώτη γυναίκα πρωθυπουργός στην ιστορία της Τασμανίας. (ABC News Australia)

## 25 Ιανουαρίου

;Διεθνείς σχέσεις
* Γύρω στους 2.000 διαδηλωτές ("κίτρινα πουκάμισα") στην Ταϊλάνδη διαμαρτύρονται για τον τρόπο που η κυβέρνηση χειρίστηκε μια διένεξη με την Καμπότζη. (Thai News Agency)

;Νόμος και εγκληματικότητα
* Σε ισόβια κάθειρξη καταδικάζεται ο Αχμέντ Γκαϊλανί, πρώτος κατάδικος του Γκουαντανάμο, ο οποίος δικάστηκε με πολιτική δίκη στην Αμερική. (Al Jazeera)

;Πολιτική
* Χιλιάδες Αιγύπτιοι διαδηλώνουν με αίτημα την παραίτηση της κυβέρνησης Μουμπάρακ. Δύο διαδηλωτές σκοτώνονται από σφαίρες των δυνάμεων ασφαλείας και ένας αστυνομικός σκοτώνεται στο Κάιρο. (Το Βήμα)
* Περισσότεροι από 2.000 κάτοικοι στην Ιεράπετρα της Κρήτης διαδηλώνουν υπέρ του μοναδικού νοσοκομείου της περιοχής, πραγματοποιώντας πορεία διαμαρτυρίας που καταλήγει στο Ηράκλειο, στην έδρα της Περιφέρειας. Την ημέρα του χωρίς προηγούμενο για την πόλη συλλαλητηρίου, όλα τα καταστήματα, τα σχολεία και οι δημόσιες υπηρεσίες παραμένουν κλειστά. Οι διαδηλωτές αποχωρούν κατά το απόγευμα, έπειτα από τη συμφωνία της κυβέρνησης για χρηματοδότηση του υπάρχοντος νοσοκομείου με 1 εκατ. ευρώ και τη διευκόλυνση των περισσότερων εφημεριών από γιατρούς, με την υπαγωγή του στη ζώνη Γ (από ζώνη Β) και την αλλαγή διοικητή. (Ράδιο Άγιος Νικόλαος) (Έθνος)

;Τέχνες και πολιτισμός
* Ανακοινώνονται οι υποψηφιότητες για τα Βραβεία Όσκαρ, με την ταινία *[[Ο λόγος του βασιλιά]]* να λαμβάνει 12 υποψηφιότητες. (''San Francisco Chronicle'') 
* Απονέμεται στην Τζο Σάπκοτ το Βραβείο Κόστα για το 2010, σε αναγνώριση της ποιητικής της συλλογής *[[Of Mutability]]*. (''Irish Times'')

;Αθλητισμός
* Δικαστήριο στη Σερβία καταδικάζει 14 χούλιγκαν του ποδοσφαίρου σε ποινές φυλάκισης μέχρι και 35 ετών για το φόνο, το 2009, ενός νεαρού Γάλλου φιλάθλου στο Βελιγράδι. (BBC News)

## 26 Ιανουαρίου
;Τέχνες και πολιτισμός
* Η Καναδή τραγουδίστρια Μαίρη Λου Ζάχαλαν-Κένεντι γίνεται το πρώτο πρόσωπο στον κόσμο που αποκτά μεταπτυχιακό στους Μπητλς, από το Πανεπιστήμιο Χόουπ, του Λίβερπουλ. (BBC)

;Οικονομία
* Ανοίγει τις εργασίες του το 41ο Παγκόσμιο Οικονομικό Φόρουμ στο Νταβός της Ελβετίας. (Xinhua)

;Τραγωδίες
* Τουλάχιστον 30 ανθρακωρύχοι παγιδεύονται και υπάρχουν φόβοι ότι έχουν σκοτωθεί έπειτα από έκρηξη σε ορυχείο στη βορειοανατολική Κολομβία.(Colombia Reports)  (CNTV)

;Διεθνείς σχέσεις
* Συλλαμβάνεται στην Ιρλανδία ο πρώην υπουργός ενέργειας της Κιργιζίας, Σαπαρμπέκ Μπαλκιμπέκοφ, ο οποίος είχε εγκαταλείψει τη χώρα του έπειτα από τις ταραχές του 2010. (Xinhua)
* Η Ιρλανδία αναβαθμίζει τις σχέσεις της με το Κράτος της Παλαιστίνης σε επίπεδο διπλωματικών αποστολών, ένα βήμα πριν την αναγνώριση, παρότι ο εκπρόσωπος της Παλαιστίνης επίσημα είναι πρεσβευτής. (Israel Today) 

;Νόμος και εγκληματικότητα
* Εκδίδεται από την Τυνησία διεθνές ένταλμα συλλήψεως για τον πρώην πρόεδρο Μπεν Αλί και για μέλη της οικογένειάς του, οι οποίοι εγκατέλειψαν τη χώρα μετά τις διαδηλώσεις διαμαρτυρίας νωρίτερα αυτόν τον μήνα, που οδήγησαν στην ανατροπή του καθεστώτος. (CNN) 

;Πολιτική
* Ο πρώην υπουργός εξωτερικών της Ιρλανδίας Μάικλ Μάρτιν εκλέγεται στην ηγεσία του κόμματος Φιάνα Φέιλ έπειτα από την παραίτηση του Μπράιαν Κάουεν.(''The Daily Telegraph'')
* Διαλύεται το κύριο κόμμα της αντιπολίτευσης στην Γκαμπόν, εν μέσω καταγγελιών ενός από τους ηγέτες του για προδοσία. (Reuters) 

## 27 Ιανουαρίου
;Τραγωδίες
* Στη Μανίλα σκοτώνονται από πτώση 10 εργάτες, στη διάρκεια κατασκευής ουρανοξύστη. Τα θύματα έπεσαν από τον 28ο όροφο. (''The Straits Times'')

;Νόμος και εγκληματικότητα
* Βρίσκεται δολοφονημένος ο ακτιβιστής για τα δικαιώματα των ΛΟΑΤ στην Ουγκάντα, Ντέιβιντ Κέιτο, καθώς κατονομάστηκε από την εφημερίδα ταμπλόιντ της αφρικανικής χώρας, *Rolling Stone*, τον περασμένο χρόνο. (CNN) 

;Πολιτική
* Διαδηλώσεις στην Αίγυπτο 2011: Για τρίτη ημέρα συνεχίζονται οι αντικυβερνητικές διαδηλώσεις στην Αίγυπτο, με περισσότερα από 1000 άτομα να συλλαμβάνονται. (Xinhua)
* Δεκάδες χιλιάδες διαδηλωτές ζητούν την παραίτηση του προέδρου Αλί Αμπντουλάχ Σαλέχ στη Σάνα της Υεμένης. (Al Jazeera) 
* Διαδηλώσεις στην Τυνησία 2010–2011: Χιλιάδες διαδηλωτές ζητούν την παραίτηση των εναπομεινάντων προσώπων του καθεστώτος του Μπεν Αλί.(Press TV)

;Επιστήμη
* Αυξάνεται ο συναγερμός στο νότιο Κιούσου της Ιαπωνίας, έπειτα από την έκρηξη του ηφαίστειου Σινμοεντάκε, γνωστού από την ταινία *[[Ζεις Μονάχα Δύο Φορές]]*. (Volcano Discovery) (NHK)

;Αθλητισμός
* Στα ημιτελικά του Αυστραλιανού Όπεν προκρίνεται ο Σέρβος Νόβακ Τζόκοβιτς, με νίκη επί του αντιπάλου του και περσινού νικητή, Ρότζερ Φέντερερ με 7-6, 7-5, 6-4.(Tennis24)

## 28 Ιανουαρίου
;Ένοπλες συγκρούσεις και επιθέσεις
* Διαδηλώσεις στην Αίγυπτο 2011:
** Έπειτα από τη λογοκρισία που επιβάλλεται σε ιστοσελίδες κοινωνικών δικτύων (όπως το Twitter, Facebook και Google), διακόπτεται η πρόσβαση στο Διαδίκτυο σε ολόκληρη την Αίγυπτο σε απάντηση στις αντικυβερνητικές διαδηλώσεις. Ο πρόεδρος Χόσνι Μουμπάρακ διατάσσει τον στρατό να παραταχθεί στους δρόμους, καθώς πυρπολούνται κτήρια και αστυνομικά οχήματα. (''The Daily Telegraph'')
** Μεταδίδεται ότι συνελήφθη και ο επικεφαλής του Διεθνούς Οργανισμού Ατομικής Ενέργειας (IAEA), Μοχάμετ Ελ Μπαραντέι και πολλοί δημοσιογράφοι. (Reuters) (Al-Masry Al-Youm)
** Ο Μουμπάρακ ζητά την παραίτηση της κυβέρνησης. (''Washington Post'')
*** Τα τελευταία αμερικανικά απόρρητα έγγραφα που δημοσιοποιούνται από τα WikiLeaks υποδηλώνουν ότι η αστυνομική βαρβαρότητα είναι καθημερινό φαινόμενο στην Αίγυπτο και η χρήση των βασανιστηρίων είναι τόσο συχνή, σε βαθμό που και η ίδια η κυβέρνηση της αραβικής χώρας έχει σταματήσει να αρνείται την ύπαρξή τους. (''The Guardian'')

;Τέχνες και πολιτισμός
* Αρχίζει να προβάλλεται στους κινηματογράφους στην Τουρκία η ταινία *[[Η Κοιλάδα των Λύκων: Παλαιστίνη]]*, βασισμένη στα γεγονότα αναφορικά με την Ισραηλινή επίθεση κατά νηοπομπής στη Γάζα, η οποία έγινε τον Μάιο του 2010. Η ταινία έχει απαγορευτεί στη Γερμανία. (Press TV)
* Νέο ρεκόρ σε δημοπρασία για έργο του Τισιανού επιτυγχάνεται στους Σόθμπις, στη Νέα Υόρκη, καθώς αντί 16,9 εκατ. δολαρίων πωλείται το έργο *Μαντόνα και Παιδί*, ηλικίας 450 ετών. (BBC)

;Τραγωδίες
* Σε δύο τραγωδίες στην Ινδονησία σκοτώνονται τουλάχιστον 17 άνθρωποι και δεκάδες ακόμη τραυματίζονται. Πρόκειται για ένα ναυάγιο πορθμείου και τη σύγκρουση μεταξύ δύο επιβατικών αμαξοστοιχιών στην Ιάβα. Σε 11 ανέρχεται ο αριθμός των επιβεβαιωμένων θανάτων από το ναυάγιο. (AFP μέσω ''The Asian Age'')

;Πολιτική
* Επικυρώνεται από το Ανώτατο Δικαστήριο της Μιανμάρ η απόφαση για τη διάλυση του κόμματος Εθνικός Σύνδεσμος για τη Δημοκρατία, της Αούνγκ Σαν Σου Κίι. (Al Jazeera)

## 29 Ιανουαρίου
;Ένοπλες συγκρούσεις και επιθέσεις 
* Διαδηλώσεις στην Αίγυπτο 2011: 
** Συνεχίζονται οι διαδηλώσεις διαμαρτυρίας στο Κάιρο, όπου παρατάσσονται τεθωρακισμένα οχήματα του αιγυπτιακού στρατού. (CNN)  
** Τουλάχιστον 24 είναι οι νεκροί και 1.000 οι τραυματίες μέχρι στιγμής. (Reuters) 
** Οι αρχές προβαίνουν σε παράταση της απαγόρευσης στην κυκλοφορία που έχει ήδη τεθεί σε ισχύ. (''Times of India'')

;Πολιτική
* Ο Ομάρ Σουλεϊμάν ορκίζεται Αντιπρόεδρος της Αιγύπτου και γίνεται ο πρώτος στο αξίωμα αυτό επί προεδρίας του Χόσνι Μουμπάρακ.(Haaretz)

;Αθλητισμός
* Ολοκληρώνεται το Ασιατικό Κύπελλο του 2011 στο Κατάρ. Η Ιαπωνία κατακτά για 4η φορά στην ιστορία της διοργάνωσης τον τίτλο, κερδίζοντας με 1–0 στην παράταση την ομάδα της Αυστραλίας. (AFC)

## 30 Ιανουαρίου
;Ένοπλες συγκρούσεις και επιθέσεις
* Διαδηλώσεις στην Αίγυπτο 2011:
** Συνεχίζονται οι αντικυβερνητικές διαδηλώσεις με περισσότερους από 150 νεκρούς και γύρω στις 4.000 τραυματίες. (RIA Novosti)
** Εκδηλώνονται αρκετές αποδράσεις σε φυλακές της χώρας, μεταξύ των οποίων αυτή των 5.000 από μια φυλακή στο Κυβερνείο του Φαϊγιούμ, με αρκετούς νεκρούς. Η αστυνομία παρατάσσεται γύρω από τις φυλακές. (''Hindustan Times'')  
** Χιλιάδες αντικυβερνητικοί διαδηλωτές στο Κάιρο αψηφούν την απαγόρευση κυκλοφορίας ενώ εκτελούν χαμηλές πτήσεις αιγυπτιακά στρατιωτικά αεροσκάφη, πάνω από την πλατεία Ταχρίρ, όπου γίνονται οι διαδηλώσεις.(Sky News) (''TODAY''online)
** Διεθνείς αντιδράσεις:
*** Ο Βασιλιάς Αμπντάλα της Σαουδικής Αραβίας εκφράζει την ανησυχία του για τις εξελίξεις, την οποία συμμερίζεται και ο Αμερικανός πρόεδρος, Μπαράκ Ομπάμα.(''Arab News'')
*** Πολλές χώρες, ανάμεσα στις οποίες οι Ελλάδα, Τουρκία, Σαουδική Αραβία, ΗΠΑ και Κουβέιτ ανακοινώνουν ότι σχεδιάζουν να απομακρύνουν τους υπηκόους τους από την Αίγυπτο. (CNN)  (''The Guardian'')

;Τέχνες και Πολιτισμός
* Απονέμονται τα Βραβεία Σωματείου Αμερικανών Ηθοποιών του 2010. Το καστ της ταινίας *[[Ο λόγος του βασιλιά]]* κερδίζει το βραβείο εξαίρετης ερμηνείας από καστ ταινίας. Ο Κόλιν Φερθ βραβεύεται για τον πρωταγωνιστικό του ρόλο του Βασιλιά Γεωργίου ΣΤ' και η Νάταλι Πόρτμαν κερδίζει το βραβείο εξαίρετης γυναικείας ερμηνείας σε πρωταγωνιστικό ρόλο για την ταινία *[[Μαύρος Κύκνος]]*. (''Entertainment Weekly'') 
 
;Τραγωδίες
* Από πυρκαγιά στη Ναβότας Σίτι, κοντά στη Μανίλα των Φιλιππίνων, σκοτώνονται 12 άνθρωποι και 360 οικογένειες μένουν χωρίς εστίες. (''The Philippine Star'')

;Πολιτική
* Ανακοινώνεται ότι το 99% των ψηφισάντων στο Νότιο Σουδάν ψήφισε υπέρ της ανεξαρτησίας από το Σουδάν στο σχετικό δημοψήφισμα. (Reuters) 

;Αθλητισμός
* Ο Νόβακ Τζόκοβιτς κερδίζει τον Άντι Μάρεϊ,με 6-4, 6-2, 6-3 και κατακτά το απλό ανδρών στο Αυστραλιανό Όπεν. (ESPN) (AFP via ''The Sydney Morning Herald'')
* Η Γαλλία κατακτά για άλλη μία φορά το Παγκόσμιο πρωτάθλημα χειροσφαίρισης ανδρών νικώντας στον τελικό τη Δανία.
(Μακεδονία-Θεσσαλονίκη)
* Ο Σκοτ Προύετ κερδίζει τον 4ο αγώνα αντοχής 24 ωρών της Νταϊτόνα για λογαριασμό του Chip Ganassi Racing. (Speed Channel)

## 31 Ιανουαρίου
;Ένοπλες συγκρούσεις και επιθέσεις
* Διαδηλώσεις στην Αίγυπτο 2011: 
** Μεταδίδεται ότι έγιναν ανταλλαγές πυροβολισμών τη νύχτα στην πλατεία Ταχρίρ. (Al Jazeera) 
** Ο αιγυπτιακός στρατός δηλώνει ότι δεν πρόκειται να χρησιμοποιηθεί βία εναντίον των διαδηλωτών. (Reuters) 

;Τραγωδίες
* Από πλημμύρες στο Τζοχόρ, στη νότια Μαλαισία, χάνουν τη ζωή τους 2 άνθρωποι και άλλοι 29.000 απομακρύνονται από τις εστίες τους. (''Straits Times'')

;Πολιτική και εκλογές
* Ανακοινώνεται ότι το Νότιο Σουδάν να ανακηρύξει επίσημα την ανεξαρτησία του από το Σουδάν στις 9 Ιουλίου 2011.(''Times of India'') 
* Εγκαινιάζεται το νέο Κοινοβούλιο στη Βιρμανία. (''Bangkok Post'')
* Διεξάγονται προεδρικές και βουλευτικές εκλογές στον Νίγηρα, έπειτα από ένα χρόνο στρατιωτικής διακυβέρνησης.(''Times LIVE'') (RFI)
* Η κυβέρνηση του Σουδάν κλείνει το Πανεπιστήμιο Αχλιά και το Ισλαμικό Πανεπιστήμιο του Ομντουρμάν έπειτα από τον θάνατο τουλάχιστον ενός φοιτητή σε αντικυβερνητική διαδήλωση. (Τα Νέα)

;Αθλητισμός
* Η Λίβερπουλ συμφωνεί για τη μεταγραφή του Ισπανού ποδοσφαιριστή Φερνάντο Τόρες στην Τσέλσι στην Πρέμιερ Λιγκ της Αγγλίας, αντί 58 εκατ, ευρώ. (Λίβερπουλ)

 
01